OpenLLM-France/wikimedia huggingface dataset:
# Rochelle (Geòrgia)

Rochelle és una població dels Estats Units a l'estat de Geòrgia. Segons el cens del 2000 tenia 1.415 habitants.

## Demografia

Segons el cens del 2000, Rochelle tenia 1.415 habitants, 552 habitatges, i 379 famílies. La densitat de població era de 290,6 habitants/km².
Dels 552 habitatges en un 31% hi vivien nens de menys de 18 anys, en un 42% hi vivien parelles casades, en un 23,2% dones solteres, i en un 31,3% no eren unitats familiars. En el 28,8% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,2% tenia menys de 18 anys, un 8,8% entre 18 i 24, un 24,5% entre 25 i 44, un 23,7% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 77,7 homes.
La renda mediana per habitatge era de 21.923 $ i la renda mediana per família de 27.250 $. Els homes tenien una renda mediana de 26.607 $ mentre que les dones 19.250 $. La renda per capita de la població era de 12.929 $. Entorn del 28,5% de les famílies i el 36,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rochelle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Rochelle». American Fact Finder. Oficina del Cens dels Estats Units, 12-01-2010.
# Bülach

Bülach és un municipi del cantó de Zúric (Suïssa), cap del districte de Bülach.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Luci Estertini

Luci Estertini és el nom dels següents personatges:
* Luci Estertini (governador), procònsol a la Hispània Ulterior
* Luci Estertini (llegat), llegat de Germànic Cèsar.
# Luci Estaci Quadrat

Luci Estaci Quadrat (en llatí Lucius Statius Quadratus) va ser un magistrat romà del segle ii.
Va ser nomenat cònsol l'any 142, juntament amb Gai Cuspi Rufí. L'esmenten els Fasti.

## Referències

* ↑ [https://quod.lib.umich.edu/m/moa/acl3129.0003.001/639?page=root;rgn=full+text;size=100;view=image;q1=QuadratusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 631. ]
# Luci Estertini (governador)

Luci Estertini (en llatí Lucius Stertinius) va ser un magistrat romà dels segles III i II aC.
Va ser enviat amb títol de procònsol a la Hispània Ulterior l'any 199 aC i va restar tres anys a la província. Va retornar a Roma el 196 aC i va dipositar al tresor una gran quantitat de plata i del botí aconseguit va dedicar dos arcs al Forum Boiarum i un al Circ Màxim on va col·locar algunes estàtues daurades. El mateix any que va tornar va ser enviat a Grècia com a comissionat junt amb Tit Quinti Flaminí.

## Referències

* ↑ Titus Livi. Ab Urbe Condita XXXI, 50; XXXIII, 27, 35
* ↑ Polibi. Històries XVIII,31
# Lliga Femenina Challenge

La Lliga Femenina Challenge (abreviat com LF Challenge) és una competició esportiva de clubs femenins de bàsquet espanyols, creada la temporada 2021-22. De caràcter anual, és organitzada per la Federació Espanyola de Basquetbol. Hi participen setze equips disputant una fase regular en format de lligueta a doble partit. El campió de la fase regular ascendeix directament a la Lliga femenina Endesa, mentre que els equips classificats entre el segon i novè lloc disputen una fase final en format de playoffs per aconseguir la segona plaça d'ascens.
La competició neix amb la voluntat d'enfortir el creixement del bàsquet femení espanyol, a mig camí entre el bàsquet professional i amateur, i també per equiparar-se amb les competicions masculines.

## Participants

La temporada 2023-24 hi participen setze equips:
* Alter Enersun Al-Qázeres Extremadura
* Azul Marino Viajes Mallorca Palma Sant Josep
* CAB Estepona Jardín de la Costa del Sol
* Club Joventut de Badalona
* Innova-TSN Leganés
* La Cordá de Paterna NB
* Lima-Horta Barcelona
* Melilla Sport Capital La Salle
* Oses Construcción Ardoi
* Picken Claret
* Recoletas Zamora
* Sernova Renovables Real Canoe
* Talenom Boet Mataró
* Unicaja Mijas
* Vantage Towers Alcobendas
* Vega Lagunera Toyota Adareva Tenerife

## Historial

* En negreta = Equip guanyador
* (1) = Nombre de títols
* Nota: Noms dels equips segons l'època.
| Edició | Temporada | Campió | Subcampió |
| I | 2021-22 | Barça CBS (1) | Hozono Global Jairis |
| II | 2022-23 | BAXI Ferrol (1) | Celta Zorka Recalvi |
| III | 2023-24 | Oses Construcción Ardoi (1) | Joventut Badalona |

## Palmarès

| Equip | Campió | Subcampió | Anys campió | Anys subcampió |
| Club Bàsquet Santfeliuenc | 1 | 0 | 2021-22 | ― |
| Universitario de Ferrol | 1 | 0 | 2022-23 | ― |
| FNB Ardoi | 1 | 0 | 2023-24 | ― |
| Club Baloncesto Jairis | 0 | 1 | ― | 2021-22 |
| Real Club Celta Zorka | 0 | 1 | ― | 2022-23 |
| Club Joventut Badalona | 0 | 1 | ― | 2023-24 |

## Referències

* ↑ «Nace una nueva categoría en el baloncesto femenino: así es la LF Challenge». Gigantes, 06-06-2021. [Consulta: 6 abril 2022].
* ↑ «La LF Challenge para un baloncesto femenino en crecimiento». Federación Española de Baloncesto, 30-12-2021. [Consulta: 14 abril 2022].
* ↑ «LF Challenge». Federación Española de Baloncesto. [Consulta: 14 abril 2022].
* ↑ «El Barça CBS se proclama campeón y asciende a la Liga Femenina Endesa». Mundo Deportivo, 26-03-2022. [Consulta: 14 abril 2022].
* ↑ «FINAL: Celta Zorka Recalvi salda una deuda histórica con su ascenso a la LF Endesa». FEB, 30-04-2023. [Consulta: 28 juny 2023].
* ↑ «L'Ardoi, nou equip de la Lliga Femenina». L'Esportiu, 15-04-2024. [Consulta: 15 abril 2024].
* ↑ Martí, Joan. «La Penya venç l'Estepona a domicili en la final i puja a la Lliga Femenina (55-64)». L'Esportiu, 05-05-2024. [Consulta: 5 maig 2024].

## Enllaços externs

* Lliga Femenina Challenge - Lloc web oficial
# Luis de San Simón y Ortega

Luis de San Simón y Ortega (Palma, Mallorca, 12 de març de 1864 - ?) fou un aristòcrata, advocat i polític mallorquí, comte de San Simón. Fou diputat i senador a les Corts Espanyoles durant la restauració borbònica.
Fou senador per les Illes Balears el 1901-1902 i 1905-1907, i fou elegit diputat pel districte de Palma (Mallorca) a les eleccions legislatives espanyoles de 1891, 1898, 1899, 1903 i 1907 pel Partit Conservador.

## Enllaços externs

* Fitxa del Senat espanyol
* Fitxa del Congrés dels Diputats (castellà)
# Lluís Alegret i Biosca

Lluís Alegret i Biosca (1934-2007) fou un filòsof català. Enginyer industrial de formació i llicenciat en psicologia, participà en la represa del català a l'ensenyament secundari i al moviment dels PNN, professors de batxillerat progressistes sota la dictadura franquista i al Col·legi de Llicenciats de Barcelona. Important activista cultural, fou membre del Liceu de Filosofia Joan Maragall i de la Junta directiva de l'Ateneu Barcelonès amb Oriol Bohigas, des d'on impulsà la commemoració del bicentenari de Kant entre altres actes. Catòlic progressista, el seu pensament, vinculat a l'Escola de filosofia de Barcelona es mou entre el personalisme i un cert anarquisme cristià.

## Obres

* Filosofia : COU (1986)
* Filosofia : 3r BUP (1990)
* Al voltant de Kant (2006)
* Joan Garcia Oliver: retrat d'un revolucionari anarcosindicalista (2008)

## Enllaços externs

* Web personal de Lluís Alegret Arxivat 2010-10-23 a Wayback Machine.
* Necrològica de Lluís Alegret i Manuel Satué a l'Anuari de la Societat Catalana de Filosofia (2009) a cura de Gonçal Mayos i Solsona Arxivat 2009-12-12 a Wayback Machine.
* Necrològica de Lluís Alegret al bloc de Ramon Alcoberro
* Mite i logos al Timeu de Plató Lluís Alegret i Biosca Enrahonar 24, 1995 155-165
# Lluís Alemany Vich

Lluís Alemany Vich (Maó, 1912 - Palma, 1983). Doctorat en Farmàcia en Barcelona i bibliòfil. Membre de la Reial Acadèmia de Farmàcia de Barcelona. Autor del catàleg de premsa periòdica de les Balears. Premi Ciutat de Palma. La seva biblioteca privada, una de les més importants de Mallorca amb més de 15.000 volums, és actualment propietat del Consell de Mallorca.

## Obra

* Escritores Baleares (1969)
* El protentastismo en Mallorca (1970)
* La Història de la Farmàcia a Mallorca (1975)

## Font

* Gran Enciclopèdia de Mallorca
# 132

El 132 (CXXXII) fou un any de traspàs començat en dilluns del calendari julià.

## Esdeveniments

* Revolta de Simó bar Kokhba: el líder jueu messiànic i carismàtic Simon bar Kokhba inicia una guerra d'alliberament de Judea contra els romans, que finalment és aixafada (el 135) per l'emperador Adrià; El rabí Akiva ben Iosef dona suport a la rebel·lió.
* A Escòcia (illes britàniques) es registra un terratrèmol, que «s'empassa homes i bestiar».

## Naixements

* Han Huandi, emperador de la dinastia Han (m. 168)

## Referències

* ↑ «Bar Khabha Revolt». Britannica.com. [Consulta: 16 novembre 2022].
* ↑ «The Ancient World», lista en el sitio web Phenomena.org.uk (Landmarks of World History. A Chronology of Remarkable Natural Phenomena).
* ↑ Higham, Charles. Encyclopedia of Ancient Asian Civilizations (en anglès). Infobase Publishing, 2014, p. 125. ISBN 978-1-4381-0996-1.
# Lliga d'Esmirna de futbol

La lliga d'Esmina de futbol fou una competició futbolística disputada a la ciutat d'Esmirna.

## Historial
### Època amateur

* 1923-24 Altay GK
* 1924-25 Altay GK
* 1925-26 Karşıyaka SK
* 1926-27 Altınordu SK
* 1927-28 Altay GK
* 1928-29 Altay GK
* 1929-30 Sakaryaspor
* 1930-31 Altay GK
* 1931-32 Altınordu SK
* 1932-33 İzmirspor
* 1933-34 Altay GK
* 1934-35 Altınordu SK
* 1935-36 Altınordu SK
* 1936-37 Altay GK
* 1937-38 Üçok
* 1938-39 Doğanspor
* 1939-40 Altınordu SK
* 1940-41 Altay GK
* 1941-42 Göztepe SK
* 1942-43 Göztepe SK
* 1943-44 Göztepe SK
* 1944-45 Altınordu SK
* 1945-46 Altay GK
* 1946-47 Karagücü
* 1947-48 Altay GK
* 1948-49 İzmirspor
* 1949-50 Göztepe SK
* 1950-51 Altay GK
* 1951-52 Karşıyaka SK
* 1952-53 Göztepe SK
* 1953-54 Altay GK
* 1954-55 İzmirspor

### Època professional

La temporada 1955-1956 la lliga de futbol d'Esmirna esdevingué professional. La competició es disputà fins al 1959 a causa de la creació de la lliga nacional. El campionat es continuà disputant sense la participació dels principals equips de la ciutat.
* 1955-56 İzmirspor
* 1956-57 Altay GK
* 1957-58 Altay GK
* 1958-59 Karşıyaka SK

## Enllaços externs

* (anglès) Història del futbol turc
# (37391) Ebre

(37391) Ebre és un asteroide del cinturó principal a 1,8169128 ua, posseeix una excentricitat orbital de 0,229932, un període orbital de 1.323,71 dies (3,62 anys), una velocitat orbital mitjana de 19,39055496 km/s i una inclinació de 6,54833º.
Aquest asteroide va ser descobert l'1 de desembre de 2001 per Jaume Nomen des de l'Observatori de l'Ametlla de Mar.

## Referències

* ↑ Afirmat a: Minor Planet Center Database.
* 1 2 «JPL Small-Body Database». [Consulta: 1r gener 2024].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=37391.
* 1 2 3 4 5 6 7 8 9 «JPL Small-Body Database». [Consulta: 25 febrer 2024].
* ↑ «Small-Body Database Lookup». [Consulta: 30 maig 2023].
* ↑ «Bautizado con el nombre de 'Ebro' al asteroide descubierto por un astrónomo catalán en 2001». El Mundo, 18 maig004. [Consulta: 30 maig 2023].

## Vegeu també

* Llista d'asteroides
# 1501
## Esdeveniments

* 23 de gener, València: Una butlla pontifícia del papa Alexandre VI, Roderic de Borja, reconeix la universitat creada amb les noves Constitucions de l'Estudi General.
* El Papa Alexandre VI confisca els castells i les terres dels barons romans.
* Conquestes de Cèsar Borgia al centre d'Itàlia.
* L'exèrcit francès ocupa Nàpols.

## Naixements

* 6 de maig, Montefano, Estats Pontificis: Papa Marcel II (m. 1555)
* Vacha: Georg Witzel, pedagog i compositor de música religiosa.

## Referències

* ↑ «La fundació de l'Estudi General». Universitat de València. [Consulta: 2 novembre 2020].
* ↑ «MARCELLO II, papa in "Dizionario Biografico"» (en italià). Arxivat de l'original el 2020-06-17. [Consulta: 2 maig 2020].
# 14è districte de París

El 14è districte és un dels vint districtes de París, França. Es troba a la Riba Esquerra del Sena. Conté la majoria del barri de Montparnasse, refugi tradicional d'artistes i llar d'una comunitat bretona. El districte és conegut sobretot per la Tour Montparnasse i la gare de Montparnasse.
El 14è districte també conté la Cité Internationale Universitaire de Paris, a prop del Parc Montsouris i l'Stade Charléty.

## Geografia

El 14è districte té una àrea de 5,621 km².

## Demografia

El 14è districte va assolir la seva població màxima el 1954, quan tenia 181.414 habitants. A l'últim cens (1999), la població era de 132.844 habitants, i comptava amb 71.836 llocs de treball.
| Any (dels censos francesos) | Població | Densitat (hab. per km²) |
| 1872 | 69.611 | 12.384 |
| 1954 (població màxima) | 181.414 | 32.274 |
| 1962 | 178.149 | 31.693 |
| 1968 | 167.093 | 29.727 |
| 1975 | 149.137 | 26.532 |
| 1982 | 138.596 | 24.657 |
| 1990 | 136.574 | 24.297 |
| 1999 | 132.844 | 23.634 |

## Barris

Cadascun dels vint districtes de París se subdivideix en quatre barris (quartiers). Aquests són els quatre barris del 14è districte:
* Quartier du Montparnasse
* Quartier du Parc Montsouris
* Quartier du Petit-Montrouge
* Quartier de Plaisance

## Llocs del 14è districte
### Llocs d'interès

* Museu de les Catacombes de París
* Cimetière du Montparnasse
* Gare de Montparnasse
* Montparnasse
* La Santé Prison
* Tour Montparnasse

### Carrers i places

* Place de Catalogne
* Rue de l'Arrivée
* Place Denfert-Rochereau
* Rue Delambre
* Rue du Départ
* Place Edgar Quinet
* Avenue du Maine
* Boulevard du Montparnasse
* Boulevard Raspail
# Lutaci

Lutaci (llatí: Lutatius) va ser un historiador romà.
Va escriure una obra titulada Communis Historia, o Communes Historiae, de la que se sap que tenia almenys quatre llibres. Podria ser el mateix personatge que Quint Lutaci Catul que va morir en les proscripcions de Gai Màrius, però sembla més probable que sigui un personatge diferent, car Cató no menciona la Communis Historia en la relació que fa de les obres de Quint Lutaci.

## Referències

* ↑ Jessica Hughes; Claudio Buongiovanni Remembering Parthenope: The Reception of Classical Naples from Antiquity to the Present. OUP Oxford, 12 març 2015, p. 26–. ISBN 978-0-19-165544-9.
* ↑ [https://quod.lib.umich.edu/m/moa/acl3129.0002.001/853?rgn=full+text;view=image;q1=LutatiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 843. ]
# Lutatia de vi

La lex Lutatia de vi va ser una antiga llei romana establerta a proposta del cònsol Quint Lutaci Catul (el seu col·lega era Gai Mari) l'any 101 aC. Ordenava obrir judici fins i tot en dies de festa o de jocs, quan es produïssin amotinaments i força o violència contra el senat i els magistrats. Aspirava a dominar els tumults freqüents llavors a Roma.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de lalama, 1840, p. 109 [Consulta: 19 abril 2022].
# Léssia Kalitovska

Léssia Mikhàilivna Kalitovska (en ucraïnès Леся Михайлівна Калитовська) (Pogàrisko, Província de Lviv, 13 de febrer de 1988) és una ciclista ucraïnesa, ja retirada, que va competir a començaments del segle XXI. Especialista en pista, també ha participat en proves en ruta. El seu major èxit fou la medalla de bronze aconseguida en la prova de persecució individual dels Jocs Olímpics de Pequín de 2008. L'any abans també havia guanyat el campionat nacional en contrarellotge.

## Palmarès en pista

* 2005
** Campiona del món júnior en Persecució
** Campiona d'Europa júnior en Persecució
* 2006
** Campiona del món júnior en Persecució
** Campiona d'Europa júnior en Persecució
* 2007
** Campiona d'Europa sub-23 en Persecució
* 2008
** Medalla de bronze als Jocs Olímpics del 2008 en Persecució individual
* 2009
** Campiona d'Europa sub-23 en Persecució per equips (amb Svitlana Haliuk i Anna Nagirna)
* 2011
** 1a a la Universíada de Shenzhen en Puntuació

### Resultats a la Copa del Món

* 2007-2008
** 1a a Los Angeles, en Persecució
** 1a a Pequín i Los Angeles, en Persecució per equips

## Palmarès en ruta

* 2007
** Campiona d'Ucraïna en contrarellotge

## Referències

* ↑ «Olympedia – Lesia Kalytovska». [Consulta: 1r gener 2024].
* ↑ Archives, Cycling. «Lesya Kalitovska» (en anglès). [Consulta: 1r gener 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# Luc Meersman

Luc Meersman (Tielt, 3 de març de 1960) va ser un ciclista belga que fou professional entre 1983 i 1986. Actualment és un dels directors esportius de l'equip Trek-Segafredo.
És fill de Maurice Meersman i alhora pare de Gianni Meersman, ambdós també ciclistes professionals

## Palmarès

* 1983
** 1r a la Fletxa flamenca
** 1r al Gran Premi Marcel Kint

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Luc Frieden

Luc Frieden (Esch-sur-Alzette, 16 de setembre de 1963) és un advocat, executiu de negocis i polític luxemburguès, ex-ministre de Finances, de Justícia i de Defensa de Luxemburg. El setembre 2014 es va incorporar al Deutsche Bank com a vicepresident. És membre de la Comissió Trilateral.

## Biografia

Luc Frieden va completar l'escola secundària en el seu país d'origen a l'Ateneu de Luxemburg i posteriorment va rebre una educació universitària internacional a França, Regne Unit i en els Estats Units. Es va llicenciar en dret per la Universitat de Panteó-Assas. Va obtenir un màster en dret comparat de la Universitat de Cambridge i un altre màster en postgrau de dret de la Universitat Harvard.
A més a més de la seva llengua materna el luxemburguès, parla amb fluïdesa anglès, alemany, francès i té un bon coneixement de neerlandès.
Durant 15 anys, Frieden va exercir com a Governador del Banc Mundial i va actuar com a President de la Junta de Governadors del Fons Monetari Internacional i el Grup del Banc Mundial el 2013.

## Referències

* 1 2 «Luc Frieden to join Deutsche Bank as Vice Chairman» (en anglès), 10-07-2014. [Consulta: 9 juliol 2015].
* ↑ «Luc Frieden elected President of Board of Governors of IMF and World Bank» (en anglès), 13-10-2012. Arxivat de l'original el 2015-07-10. [Consulta: 9 juliol 2015].
# Los Olmos

Los Olmos és un municipi de la província de Terol en l'Aragó, que pertany a la comarca del Baix Aragó. La seva població és de 136 habitants i té una superfície de 44 km².
# Jalifa

Jalifa (de l'àrab: خليفة, ẖalīfa, en transcripció castellana, que en català seria khalifa) és un títol que significa ‘successor’, ‘representant’ o ‘vicari’ i que sol designar, en castellà, a la màxima autoritat marroquina en el Protectorat Espanyol del Marroc.
Khalifa és l'origen àrab de la paraula califa, que és el títol que van adoptar històricament els qui eren considerats cap de l'islam (doncs eren successors de Mahoma). No obstant això, quan en castellà s'empra la paraula jalifa, mantenint la seva pronunciació àrab original, es refereix al jalifa del Marroc espanyol, qui era representant del sultà, que residia en Rabat, capital del protectorat francès. El jalifa, per la seva banda, residia a Tetuan. Dins del sistema de protectorat, tots dos, cadascun a la seva zona respectiva, encarnaven la ficció de la sobirania de les institucions marroquines. La funció del jalifa era sobretot simbòlica, signant les disposicions dictades per l'Alt Comissari espanyol i acompanyant a les autoritats espanyoles.
A vegades s'ha emprat la paraula jalifa per designar als califes o al revés, el terme califa per designar el jalifa de Tetuan, encara que no és l'habitual.

## Jalifes del protectorat

* Mohammed Mehedi Uld Ben Ismael (1913-1923)
* Hassan Ben el Mehedi Ben Ismael (1924-1956)

## Referències

* ↑ Subdirección General de Cooperación Internacional. Historia de Marruecos, p.263.

## Fonts

* La organización territorial del Protectorado español en Marruecos Arxivat 2017-12-02 a Wayback Machine., José Luis Villanova
* Mehdi Muley Hasán, Juan Pando Despierto
# Horacio Muñoz

Horacio Muñoz Muñoz (3 d'agost de 1905 - 23 d'octubre de 1976) fou un futbolista xilè.

## Selecció de Xile

Va formar part de l'equip xilè a la Copa del Món de 1930. Participà en el campionat sud-americà de 1917, 1919 i 1920.

## Referències

* ↑ Horacio Muñoz Fitxa i estadístiques a la FIFA
* ↑ SA 1917, RSSSF
* ↑ Horacio Muñoz solofutbol
# Vergara

«Vergara» té aquests significats:
* Toponímia:
** Vergara (castellà) o Bergara (català), ciutat del País Basc
** Vergara (Uruguai), localitat de l'Uruguai
* Biografies:
** Ignacio Vergara Iríbar (Ondarroa, Biscaia, 1962), futbolista basc que jugava de porter
** Ignasi Vergara (València, 1715 — 1775), escultor
** Josep Vergara (València 1726-1799), pintor del moviment academicista
** Francesc Vergara (València, 1681-1753), escultor i arquitecte
** Nicolás de Vergara el Mozo
** Salvador Vergara Larralde o Vergara II (Etxalar, Navarra, 1952), jugador de pilota basca a mà en la posició de davanter
** Sofía Vergara (Barranquilla, 1972), actriu i model colombiana
** Unai Vergara Díez-Caballero, futbolista internacional basc
* Altres:
** Vergara (Editorial). Editorial barcelonina (1949-1975)
** Vergara (Juan Vergara Editor)
# Guatlla blava africana

La guatlla blava africana (Synoicus adansonii) és una espècie d'ocell de la família dels fasiànids (Phasianidae) que habita les praderies humides d'una ampla zona de l'Àfrica subsahariana, des de Guinea, Sierra Leone, el sud-est del Sudan i el sud-oest d'Etiòpia, fins a Sud-àfrica.

## Taxonomia

Aquesta espècie ha estat inclosa també als gèneres Excalfactoria i Coturnix. S'han descrit unes 6 subespècies:
* S. c. chinensis (Linnaeus, 1766). De l'Índia, Sri Lanka, Malaia, Sumatra, Java, Indoxina, sud-est de la Xina i Taiwan.
* S. c. trinkutensis Richmond, 1902. De les illes Nicobar.
* S. c. lineata (Scopoli, 1786). De Filipines, Borneo, illes petites de la Sonda, Sulawesi i les Moluques.
* S. c. lepida Hartlaub, 1879. De Nova Guinea i Arx. Bismarck.
* S. c. australis Gould, 1865. D'Austràlia oriental.
* S. c. colletti Mathews, 1912. D'Austràlia septentrional.

## Referències

* ↑ IOC World Bird Names, version 7.01
* ↑ Clements 6th edition (version 6.9 incl. 2014 revisions)